Държавен вестник, бр. 33, 2012 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  33
МИНИСТЕРСТВО  
НА КУЛТУРАТА
Наредба за изменение и допълнение на Наредба 
№ Н-4 от 2009 г. за реда за водене на Регис-
търа на експерти по чл. 96, ал. 3 от Закона 
за културното наследство (обн., ДВ, бр. 2 от 
2010 г.; изм., бр. 17 от 2012 г.)
§ 1. Създава се чл. 12:
„Чл. 12. Министърът на културата може да 
делегира правомощията си по чл. 3, ал. 2, чл. 6, 
ал. 3, чл. 7, ал. 1 и чл. 11, ал. 3 на оправомощен 
от него заместник-министър.“
§ 2. Тази наредба влиза в сила от деня на 
обнародването є в „Държавен вестник“.
Министър: 
Вежди Рашидов
4059
Наредба за изменение и допълнение на На-
редба № Н-3 от 2011 г. за условията и реда за 
създаване и поддържане на публичен регистър 
на лицата, които имат право да извършват 
дейности по консервация и рестав­рация 
(ДВ, бр. 32 от 2011 г.)
§ 1. В чл. 8 ал. 2 се изменя така:
„(2) На вписаното в регистъра лице се издава 
удостоверение за регистрация от министъра на 
културата или оправомощено от него длъжност-
но лице по образец съгласно приложение № 3.“
§ 2. Тази наредба влиза в сила от деня на 
обнародването є в „Държавен вестник“.
Министър: 
Вежди Рашидов
4060
МИНИСТЕРСТВО 
НА ОБРАЗОВАНИЕТО, 
МЛАДЕЖТА И НАУКАТА
НАРЕДБА № 1 
от 9 април 2012 г.
за представителното облекло на лицата от 
педагогическия персонал в детските градини, 
училищата и обслужващите звена
Чл. 1. (1) С тази наредба се уреждат условията 
и редът за осъществяване правото на предста-
вително облекло на лицата от педагогическия 
персонал в детските градини, училищата и 
обслужващите звена.
(2) Педагогическият персонал включва ли-
цата, заемащи длъжностите: директор, по-
мощник-директори по учебната дейност, по 
учебно-производствената дейност и по спортна 
подготовка, ръководител на компютърен каби-
нет, ръководител на филиал в междуучилищен 
център за трудово-политехническо обучение 
(МУЦТПО), учителските и възпитателските 
длъжности, логопед, психолог, педагогически 
съветник, корепетитор, хореограф, педагог, ре-
сурсен учител.
Чл. 2. (1) Лицата от педагогическия персо-
нал в детските градини, училищата и обслуж-
ващите звена имат право на представително 
облекло за всяка календарна година при 
изпълнение на служебните си задължения.
(2) Стойността на представителното облек-
ло се дава в пари, като изборът на облеклото 
се осигурява от всяко лице от педагогическия 
персонал съобразно благоприличието и деловия 
вид, съответстващ на служебното му положение.
Чл. 3. (1) Средствата за представителното 
облекло на педагогическия персонал за всяка 
календарна година се осигуряват в рамките 
на утвърдения бюджет/бюджетната сметка на 
детската градина, училището или обслужващото 
звено. 
(2) Конкретната стойност на представител-
ното облекло се определя от директора за всяка 
календарна година в съответствие с бюджета 
на детската градина, училището или обслужва-
щото звено и съобразно размерите, договорени 
в колективен трудов договор.
(3) Колективен трудов договор по ал. 2 се 
сключва при условията и по реда на Кодекса 
на труда между представителните организа-
ции на работодателите и на работниците и 
служителите, а в детските градини, училищата 
или обслужващите звена – между директора и 
синдикалните организации.
Чл. 4. (1) При постъпване на работа през 
календарната година лицето от педагогическия 
персонал има право на представително облекло 
пропорционално на оставащите до края є месеци.
(2) Когато лицето от педагогическия персонал 
напусне, то възстановява получената сума за 
представително облекло, установена пропорци-
онално на неотработените месеци за годината.
Чл. 5. Лице от педагогическия персонал, 
което работи на непълно работно време, има 
право на сума за представително облекло про-
порционално на определената в трудовия му 
договор продължителност на работното време.
Преходни и заключителни разпоредби
§ 1. (1) Лицата от педагогическия персо-
нал, които са получили работно облекло по 
реда на Наредбата за безплатното работно и 
униформено облекло, приета с ПМС № 10 от 
2011 г. (ДВ, бр. 9 от 2011 г.), чийто срок за 
износване не е изтекъл при влизане в сила на 
тази наредба, имат право на представително 
облекло от началото на календарната 2013 г.
(2) Ако срокът за износване на предоставе-
ното работно облекло на лицата по ал. 1 изтича 
през 2012 г., те имат право на представително 
облекло, чийто размер се определя пропорци-
онално на времето до края на 2012 г.
§ 2. Наредбата се приема на основание 
чл. 40б, ал. 1 от Закона за народната просвета.
§ 3. Наредбата влиза в сила от деня на об-
народването є в „Държавен вестник“. 
Министър: 
Сергей Игнатов
3917